text: ইনজুরিতে ছিটকে গেলেন শফিউল, দলে তাইজুল | 344684| Bangladesh Pratidin|
  / ইনজুরিতে ছিটকে গেলেন শফিউল, দলে তাইজুল
  প্রকাশ : ১২ জুলাই, ২০১৮ ১৪:৩৬ অনলাইন ভার্সন
  ইনজুরিতে ছিটকে গেলেন শফিউল, দলে তাইজুল
  ক্যারিবীয়দের বিপক্ষে অ্যান্টিগা টেস্টে লজ্জাজনক হারের পর সেই স্মৃতি ভুলতে মরিয়া বাংলাদেশ। কিন্তু আজ বৃহস্পতিবার থেকে শুরু হতে যাওয়া সিরিজের দ্বিতীয় ও শেষ টেস্টে দুঃসংবাদ পেয়েছে টাইগার শিবির। পায়ের গোড়ালিতে চোট পেয়ে দল থেকে ছিটকে গেছেন শফিউল। তার বদলে দলে জায়গা করে নিচ্ছেন নির্ভরযোগ্য স্পিনার তাইজুল ইসলাম। অথচ রুবেল হোসেনের বদলি হয়ে জ্যামাইকা টেস্টে শফিউল ইসলামের থাকা অনেকটাই নিশ্চিত ছিল।
  আজ বৃহস্পতিবার এক সংবাদ বিজ্ঞপ্তির মাধ্যমে শফিউলের ইনজুরিতে পড়ার তথ্য জানিয়েছে বাংলাদেশ ক্রি‌কে‌ট বোর্ড।
  বিসিবির দেয়া তথ্য মতে, গত মঙ্গলবার দলীয় অনুশীলনের সময় ডান পায়ের গোড়ালিতে চোট পান শফিউল। ফলে তাকে ৩-৬ সপ্তাহ মাঠের বাইরে থাকতে হবে। ফলে বৃহস্পতিবার রাতে জ্যামাইকার স্যাবাইনা পার্কে অনুষ্ঠেয় দ্বিতীয় ও শেষ টেস্টে তিনি খেলতে পারছেন না।
  অবশ্য মূল একাদশে না থাকায় অ্যান্টিগায় সিরিজের প্রথম টেস্টে ডাগ আউটে ছিলেন শফিউল। দ্বিতীয় টেস্ট শেষে তিনি দেশে ফিরবেন।